شەفەق نیوز - لق ژنان جامێعەێ ئیلامییەێل مەرکەز ئێران، پەنج ماڵگەێ زاڕووانە دە نام مەدرەسەێل ئاواییەێل ژارنشین و  بێ‌کتاوخانە سازین.
دوکتور مەهین عەباسی، سەرلق ژنان ئی جه‌رخە ک یە نزیکەێ پانزە ساڵە ئەڕا خەیرخوازی بنەڕای نریاگە وە هانا داین و دەس‌خیرەت پەنج خەیرخواز ئیلامی، کتاو و قەێرێ ئەسپاو وازی زاڕووانە و بڕێ تر بڵنگ و ئەفزار سەنگە. ئی پەنج شوون زاڕووانە ئەڕا زاڕوو وازەکی و دڵخوه‌شی هەژارەێلە ک رێچاو یارمەتی لەێ جەرخە دیرن سازریاگە و هیواداریمن ک بتوانیمن ساڵێ تر دوانزە گلەێ تر بسازیمن.
ئەوی وت چەن ناو کوردیاتی جوور (ماڵگەی هانا، ماڵگەی شارا، ماڵگەی قەدەح، ماڵگە زانا، ماڵگەێ زاڕوو) دیاری کردیمنە ئەڕا نامگیر کردن ئی چەن ماڵ ئومێد زاڕووانە.
ئی هنەێلە دە هولەێلان، سەرئاو باخ، پەهڵە، دەرەشەهر، ئاودانان، وە هامیاری دوکتور شلێر کەێ، خانم رزایی مورەبی تووپان ژنان پەهڵە، دوکتور قودرەت تاهری، دوکتور مەهدی حه‌یدەری، بنەماڵەێ شێخ عەلی‌ڕزا عەباسی مەرحووم باوگ خانم دوکتور عەباسی، دکەفنە ڕێ.
